google/wiki40b huggingface dataset:
Vänsterförbundet

Vänsterförbundet (finsk Vasemmistoliitto, Vas.) er et venstresosialistisk finsk parti. Det ble dannet i 1990, etter at tanken om et nytt venstreparti hadde blitt lansert i 1987. Grunnleggerne av partiet var det Demokratiske Forbundet for Finlands Folk, det Demokratiske Forbundet av Finske Kvinner og flertallet i det finske kommunistpartiet SKP. Disse oppløste seg alle i Vänsterförbundet. 
Partiets leder har siden 2016 vært Li Andersson.
Oppslutningen om partiet har ligget stabilt rundt 10 prosent ved parlamentsvalg helt siden starten.
Vänsterförbundet er med i det nordiske venstrepartisamarbeidet Nordic Green Left Alliance.
Grått fjellviddefly

Utseende

Et middelsstort (vingespenn 26 – 32 mm), nokså spinkelt, mørkgrått nattfly. Kroppen og vingene har oppstående hår og skjell og virker ganske rufsete. Forvingen er mørkgrå, ensfarget bortsett fra at midtfeltet gjerne er noe mørkere. Ringmerket er lite og lyst, andre tegninger er ikke synlige. Bakvingen er lysgrå.

Levevis

Den lever på tundra og tundralignende landskaper. Larvene utvikler seg på krekling (Empetrum spp.). De voksne sommerfuglene flyr i juli.

Utbredelse

Det er en nordlig art som er utbredt i det nordligste Fennoskandia, på Novaja Semlja, i det nordøstlige Sibir, Alaska og Yukon. I Norge er den bare funnet én gang i Lyngen i Troms.
Skorpo (Tysnes)

Skorpo er en øy ytterst i Hardangerfjorden. Den er berglendt, høyeste punkt er 234 moh., merka rute til toppen. Her finnes jettegryter, hegrekolonier – og det mystiske Skorpetrollet.
Fylkesvei 7282

Fylkesvei 7282 går mellom Sørstaulen og Seløy i Herøy kommune. Veien er 3,3 km lang.
Frem til 2019 hadde veien betegnelsen fylkesvei 165.
Europamesterskapet i landeveissykling

Europamesterskapet i landeveissykling ble arrangert første gang i 1995 i Trutnov, og arrangeres hvert år. Mesterskapet har tradisjonelt vært for ryttere under 23 år. Fra 2005 ble det også konkurrert i en egen juniorklasse. I 2016 ble det for første gang åpnet for eliteryttere.
Assimil

Assimil er et fransk selskap, startet i 1929 av Alphonse Chérel. Selskapet produserer og publiserer språkkurs, og begynte med boken Anglais sans peine, (Engelsk uten problemer). Siden da har selskapet utvidet til et stort antall fremmedspråk, og publiserer stadig nye kurs.
Deres metode for å lære fremmedspråk baserer seg på lytting til innspillinger av tekster og dialoger, sammen med en bok med den samme teksten både på det språket man lærer, og på det språket boken er skrevet. Formålet med dette er å lære språkets oppbygning gjennom hele setninger i en naturlig kontekst, og ikke gjennom å pugge ord eller grammatikktabeller, noe som regelmessig blir understreket i kursenes forløp. Hvert kurs er også delt opp i to hovedfaser: den passive og den aktive fase. Gjennom den passive fasen, blir det lagt vekt på tekst- og taleforståelse, og man skal selv ikke produsere hverken tekst eller tale, annet enn å gjenta det som blir sagt/skrevet. Når man når den aktive fasen, etter cirka halvdelen av kurset, blir man gjennom hver leksjons oppgave bedt om å oversette, og konstruere setninger av økende kompleksitet. På denne måten lærer man språket gjennom «assimilering», som er ordet selskapet har tatt sitt navn fra.
De fleste bøkene inneholder rundt 100 leksjoner.
Kazan

Historie

En forgjenger til Kazan var den gamle byen Bulgar. Vikinger nevnes her i 921. Den nåværende byen ble antagelig grunnlagt i slutten av 1200-tallet. Den ble ødelagt av moskovittiske styrker i 1399 men ble gjenoppbygd. Gan var fra 1400-tallet hovuestad for det mongolske Kazan-khanatet frem til 1552 da byen ble inkorporert i Tsarrussland av Ivan IV. I 1708 ble byen hovedstad i guvernementet Kazan.
Under et bondeopprør under ledelse av Jemeljan Pugatsjov fra 1773 til 1774 ble byen brent, men ble gjenreist av Katarina II. Etter den russiske revolusjon var den en kort tid det selvstendige Tatarstans hovedstad mellom 1917 og 1920. Så ble den del av Sovjetsamveldet.
Alta – kraftkampen som utfordret statens makt

Alta – kraftkampen som utfordret statens makt er ei bok som er skrevet av journalisten Lars Martin Hjorthol og utgitt i 2006.
Boka forteller om Alta-konflikten.
Forfatteren var medlem av Folkeaksjonen mot utbygging av Alta-Kautokeinovassdraget, noe han opplyser om i boka.
Gare de Lyon (Paris Metro)

Linje 1

Stasjonen til linje 1 var en av de åtte stasjonene som ble satt i drift da den første strekningen mellom Porte de Vincennes og Porte Maillot ble innviet 19. juli 1900. Den ble bygget med en lengde på 100 meter istedenfor 75, som man hadde brukt før man innsatte gummihjulsvogner på nettverket. Stasjonen ligger under et 23,90 meter bredt metalltak som støtter gateplanet over. Stasjonen hadde opprinnelig fire linjer som dekket de to seks meter brede plattformene, med den hensikt å tilrettelegge for den foreslåtte ringlinjen (på det tidspunktet kalt Linje 2), selv om denne aldri ble fullført. Fra og med 1. august 1906 ble den nordlige endestasjonen til Linje 5 flyttet, og linjen ble forlenget til Jacques Bonsergent og strekningen mellom Quai de la Rapée og Gare de Lyon ble stengt. Linje 1 sine nye plattformer ble konstruert i helgen mellom 18. og 19. juli 2009 som en del av automatiseringen av linje 1.

Linje 14

Stasjonen til linje 14 ble åpnet den 15. oktober 1998. Den befinner seg syd for Gare de Lyon i Rue de Bercy, ved siden av stasjonene til RER-linjene A og D. Den har to linjer på hver side av en stor midtplattform. Mellom det østgående sporet fra Olympiades og RATPs  hovedkvarterer befinner det seg en eksotisk hage.
Den 27. mai 2009 ble det vedtatt å sikre utbygningen av en tredje nedgang på midten av plattformen for å forenkle og avlaste trafikken som oppstår når mange reisende skal fra og til togene. Denne nye nedgangen vil gå over den allerede eksisterende broen over sporene til RER, men vil ikke bli brukt for tilgang til linje 14. Grunnen til det, er at dersom en tilgang til linje 14 skulle vært inkludert, ville man ikke kunne dele strømmen av innkommende og utgående passasjerer.
Pothus

Pothus er en bygd og en grunnkrets i delområdet Øvre Saltdal i Saltdal kommune i Salten i Nordland. Bygda befinner seg nord for Saltfjellet og sør for Rognan. E6 går gjennom grunnkretsen.
Under andre verdenskrig hadde den tyske okkupasjonsmakten en fangeleir i Pothus. Den var en av de største leirene i Saltdal. Etter krigen ble det satt opp et monument over de som døde i leiren. Monumentet hadde en malt inskripsjon på 4 jernplater. Da monumentet forfalt ble jernplatene tatt vare på av Blodveimuseet.
Lillebjørn Nilsens diskografi

Lillebjørn Nilsens diskografi er en oversikt over Lillebjørn Nilsens plateutgivelser fra 1966.
Shinahota

Shinahota er en by i departementet Cochabamba i Bolivia.
Shinahota hadde et ved den offisielle folketellingen i 2001 et innbyggertall på 4 291. I 2010 ble innbyggertallet anslått til 6 011.
Engveps

Utbredelse

Engveps er utbredt i Europa, i litt varmere strøk. I Norge finnes den vanlig nord til Midt-Norge. Men det er også gjort funn i Troms.

Utseende

Engveps varierer i størrelsen og dronningen er mellom 15-19 millimeter lang. Arbeidere er 11-15 millimeter lange. Fargene er typiske for stikkvepser, gult og svart. De fine hårene på brystets sider er brunfarget. Bakkroppen har aldri antydning til rødfarge. Vingene er svakt brunlige.
Engveps hører til i slekten av langkinnet stikkveps (Dolichovespula), der avstanden mellom fasettøyets nedre kant og kjeven er lengre enn følehornets bredde. De store fasettøynene har en kraftig innskjæring i fremkanten, slik at de får en C-form. Denne innskjæringen er gul bare i nederste halvdel. På toppen av hodet, mellom fasettøynene, finnes tre punktøyne som danner tilnærmet en likesidet trekant. Fargemønsteret på munnskjoldet kan variere, fra en svart ankerlingnende form til en svart midtstrek. Engveps er vanskelig å skille fra norsk veps. Men avstanden fra de bakerste punktene til hodets bakkant er like stor som eller større enn avstanden mellom de to bakerste punktaynene.
Arbeiderne er sterile hunner som har eggleggningsrøret omdannet til en stikkebrodd. Brodden har noen små mothaker, men disse er for små til at brodden sitter igjen, derfor kan samme veps stikke flere ganger. Brodden står i forbindelse med giftkjertler. Normalt er giften ufarlig for mennesker, men enkelte kan få allergiske reaksjoner.

Levevis

Engveps er rovdyr og lever av andre mindre dyr, ofte larver til insekt som lever i vegetasjonen. Dersom byttet har bein eller vinger, fjernes disse med de kraftige kjevene. Larvene blir matet med en blanding av byttedyr, nektar og spytt.
Engveps hører til blant de sosiale insektene og danner svermer. De bygger lys grå, kulerunde bol. Bolet bygges i tomme fuglekasser eller i hulrom i hus, eller ute i under takutstikk, på vegger og lignende. Bolet er på sitt største utpå sensommeren. Inntil da har larvene blitt utviklet til sterile arbeidere, men nå dannes hanner og kjønnsmodne hunner. Disse parrer seg. Hver høst (vinter) dør svermen ut og bare de befruktede hunnene, kalt dronningene overlever vinteren. Om våren danner hver dronning en ny sverm.
Fylkesvei 526 (Akershus)

Fylkesvei 526 (Fv526) i Akershus gikk mellom Sundby og kommunegrensen ved Bruserud i Nannestad kommune. Veien var 733 meter lang.
Veien har blitt del av fylkesvei 507.
Misano World Circuit Marco Simoncelli

Historie

Banen ble designet i 1969, og ble bygget mellom 1970 og 1972. Banens opprinnelige lengde var 3,488 kilometer, og den hadde bare et lite, åpent pit-område. På denne versjonen av banen ble det kjørt tre utgaver av San Marinos motorsykkel-Grand Prix, fra 1985 til 1987. I 1993 ble banen ombygd for første gang, og banelengden ble økt til 4,060 kilometer, med mulighet til å kjøre både den lange og den korte banelayouten. Det ble også bygd nye banefasiliteter og nye pit-garasjer ble bygget. Mellom 1996 og 2001 ble alle fasiliteter ytterligere forbedret, med flere garasjer og større tribuner.
For igjen å kunne arrangere motorsykkel-Grand Prix gjennomgikk banen omfattende modifisering i 2006. Baneretningen ble snudd, lengden økt til 4,180 kilometer, banebredden økt til 14 meter, fasiliteter forbedret og alle sikkerhetstiltak gjennomført. Det første MotoGP-løpet som ble kjørt på banen etter modifiseringene var i 2007.
3. november 2011 kunngjorde baneeierne at banens navn skulle endres til minne om Marco Simoncelli, en italiensk motorsykkelfører som omkom under MotoGP-løpet på Sepang-banen i Malaysia en uke tidligere. Simoncelli var født i den nærliggende byen Cattolica og bodde siden barndommen i Coriano.
NVIS

NVIS (engelsk Near Vertical Incidence Skywave ) er et fenomen brukt til å etablere forbindelse i frekvensområdet kortbølge (HF) på korte avstander uten at fenomenet hoppe-over-sonen hindrer forbindelsen. Fenomenet blir særlig brukt i militært og paramilitært samband. En spesiell antenne med nesten vertikal elektromagnetisk utstråling gjør at avtanden mellom jordbølge og rombølge faller bort, og at en hindrer at den såkalte "hoppe-over-sonen" forstyrrer sambandet.

Frekvenser og ubredelse

De mest pålitelige frekvensene for NVIS-kommunikasjon er mellom 1,8 og 8 MHz. Over 8 MHz begynner det å bli tvilsomt om man får forbindelse på denne måten, og nær 30 Khz er det nesten umulig. Brukbare frekvenser blir dikterte av lokale ionosfæriske forhold, og har en sterk systematisk avhengighet av geografisk plassering. Vanlige frekvensbånd som brukes i amatørradio på midtbreddegrader er 3,5 MHz om natten og 7 MHz i dagslys, men eksperimentelt bruk av 5 MHz foregår fremdeles. Militær NVIS-kommunikasjon foregår  mest på frekvensene 2-4 MHz om natten og på 5-7 MHz i dagslys.
Optimale NVIS-frekvenser har en tendens til å være høyere mot tropene og lavere mot arktiske regioner.  De brukbare frekvensene endres fra dag til natt, fordi sollys forårsaker at det laveste laget av ionosfæren, som kalles D-laget, øker i omfang, noe som forårsaker demping av lave frekvenser i løpet av dagen mens den maksimale bruksfrekvensen (MUF) som er kritiske frekvensen av F-laget stiger med større sollys. 
NVIS er mest nyttig i fjorder og fjell fordi bruk av VHF- eller UHF-frekvenser er ineffektiv, eller når kommunikasjonsavstanden er utenfor 50 kilometer for jordbølger og mindre enn 300-1500 kilometer  rekkevidde for rombølger i lav vinkel. Et annet interessant aspekt ved NVIS-kommunikasjon er at å bestemme retningen til senderen er vanskeligere enn for jordbølgekommunikasjon (dvs. VHF eller UHF). For kringkastere tillater NVIS dekning av et helt mellomstort land til mye lavere pris enn med VHF (FM), og dagtidsdekning som MW (AM) nattestid dekning er mulig til lavere pris og ofte med mindre forstyrrende støy.

Antenner

En NVIS-antennekonfigurasjon er en horisontalt polarisert (parallellt med jordens overflate) radiatorelement som er fra 1/20 bølgelengden ( λ ) til 1/4 bølgelengde over bakken. Optimal høyde er omtrent 1/4 bølgelengde, og høy vinkelstråling avtar bare litt for høyder opp til omtrent 3/8 av bølgelengden.  Denne nærheten til bakken tvinger størstedelen av strålingen til å gå rett opp. Samlet antennevirkningsgrad kan økes ved å bringe  jordledningen litt lengre enn antennen parallelt med - og rett under antennen. En kilde sier at en enkel jordledning kan gi antenneforsterkning i området 3-6 dB. En annen kilde indikerer 2 dB for en enkelt ledning og nesten 4 dB for flere jordledninger.   Jordledninger er mer nyttige når man bruker lavere dipoler over fattige jordarter - uten at mye energi går til oppvarming av bakken.
Armenias sår

Bakgrunn

Khatsjatur Abovjan ble født i Kanaker, en liten landsby i nærheten av Jeveran. I barndommen hans var området styrt av persene. I 1827 ble det tatt over av russerne. Fra 1830 til 1836 studerte han ved Universitetet i Tartu. Han skrev boken i 1841.

Handling

Handlingen i Armenias sår er basert på en hendelse som skjedde i Kanaker under den russisk-persiske krigen mellom 1826 og 1828.
En ung armensk jente som heter Takhuni blir kidnappet av soldatene til Hossein Khan Sardar, guvernøren i den armenske provinsen i Persia. Aghasi, som er hovedpersonen, dreper Sardars soldater og redder Takhuni. Guvernørens bror, Hassan, bestemmer seg for å straffe Aghasi for dette og ødelegger dermed flere armenske byer.

Utgivelser og oversettelser

Boken ble først publisert i Tbilisi, da i Det russiske imperiet. Den ble senere publisert i Sovjetunionen i 1948, 1959 og 1977. Den ble også publisert to ganger i Armenia etter det ble uavhengig: i 2005 og 2009.
Den ble først oversatt til russisk i 1948. Boken ble oversatt til engelsk i 2005. Den ble også oversatt til litauisk i 1980.
Schmerber v. California

Schmerber v. California var en sak som ble behandlet i USAs høyesterett i 1966; Avgjørelsen der ble en landmark court decision; Det finnes flere slike.
Høyesterett klargjorde det fjerde grunnlovstilleggets beskyttelse mot ransaking uten rettslig ordre, og -det femte grunnlovstilleggets beskyttelse mot ransakinger inni menneskers kropp. Før Schmerber[-avgjørelsen] hadde høyesterett ikke klargjort om delstats-politifolk måtte skaffe en ransakinsordre [fra rettsvesenet] før man tok blodprøver fra personer mistenkt for kriminalitet.
Niphona

Utseende

Små til middelsstore trebukker med sylindrisk kroppsform. De fleste er kamuflasjefargede i brunt eller grått og kan ligne kvist-stumper. Antennene er gjerne omtrent så lange som kroppen.

Levevis

Disse billene har larver som lever i død ved.

Utbredelse

De fleste av artene lever i Sørøst-Asia, men det finnes også noen arter i Afrika og én art er vidt utbredt i det sørlige Europa.
Suecia antiqua et hodierna

Suecia antiqua et hodierna (latin for «Det tidligere og nåværende Sverige») er et topografisk plansjeverk med kobbergraveringer over stormaktstidens Sverige. Verket inneholder 353 plansjer. Hundre plansjer viser byer i det daværende Sverige (med Österland – de daværende riksdeler i det nåværende Finland), litt flere plansjer av forskjellige slott og herregårder, mens de resterende viser forskjellige historiske steder som Birka og Uppsala Høje, kirker mv.
Verket ble først og fremst utarbeidet av arkitekt og embedsmann, greve Erik Dahlbergh (1625–1703) og ble finansiert av staten. Arbeidet ble påbegynt i 1660 ved at Dahlbergh reiste Sverige rundt for å tegne byer og viktige bygninger. Han ansatte de beste gravører fra Frankrike og Holland og reiste selv til Paris for å lede graveringsarbeidet.
På grunn av Dahlberghs deltakelse i krigen mot Danmark, var det et cirka tiårig opphold i arbeidet inntil midten av 1680-årene. Dahlbergh fikk hjelp til tegningene av miniatyrkunstneren ved Antikvitetskollegium Johan Lithén (1663–1725), av gravøren Johannes Aveelen (fem stockholmsutsikter) og hoffmaler David Klöcker Ehrenstrahl. Til trykkingen benyttet man den forholdsvis nye teknikken med kobberstikk, med hjelp fra franske gravører. En tekstdel ble også planlagt. Da Dahlbergh døde i 1703, var ikke verket fullstendig.
Trykkingen av verket trakk i langdrag, til dels fordi flere av hovedpersonene døde. Noen av plansjene og også en mindre del av teksten ble trykket allerede i slutten av 1690-årene, men først i slutten av 1720-årene fantes verkets plansjedel som et noenlunde ferdig bokverk. Rundt tyve år senere var de fleste eksemplerer solgt.
Boken ble utgitt flere ganger i forskjellige nyutgaver. Den seneste utgaven er fra 1924. Tekstdelen ble imidlertid aldri utgitt.
Urinveiene

Urinveiene eller urinsystemet er et anatomisk begrep som omfattes nyrer, urinledere, urinblære med urinblæremuskelen og urinlukkemuskelen, urinrøret med urinrørsåpningen. Urinveiene utgjør ekskresjonssystemet hos pattedyr.
Avfallsstoffer fra blodet omdannes i nyrene til urin som kontinuerlig skylles gjennom urinlederne ned til urinblæren. Urinblæren samler og lagrer urin og vil normalt tømme seg (vannlating) ved behov (noe som i stor grad kan kontrolleres). 
Når nyrene har skilt ut avfallsstoffer fra blodet går dette gjennom to rør som kalles urinlederne ned til urinblæren. Der samles urinen opp og oppbevares til personen tisser (vannlater). Vannlatingen kan styres i en viss lengde, men når urinblæren er helt full vil den (normalt) tømme seg selv.
Stor-Nederland

Stor-Nederland (nederlandsk: Groot-Nederland eller Grootneerlandisme) er et politisk ønske fra enkelte innbyggere i Nederland og Flandern om en samling av disse områda under en stat.
Ideologien baserer seg på at nederlenderne, flamlendingene og de nederlandsk talende belgierne, har felles historie, kultur og språk. Argumentene som har vært brukt for en slik samling er at det vil føre til en mektigere politisk og økonomisk blokk, og at en ettspråklig stat vil være mer effektiv og mindre byråkratisk. En unionen med Flandern har derimot ikke vært en politisk sak i Nederland.
Morettus

Utseende

En middelsstor, lang og tynn, blank, rødbrun trebukk. Kroppsformen er nokså sylindrisk med korte bein. Antennene er tynne og mindre enn halvparten så lange som kroppen. Hodet har litt utstående fasettøyne, pronotum er tønneformet og lengre enn bredt. Dekkvingene er jevnbrede med avrundet spiss, og når ikke helt til bakkroppsspissen.

Utbredelse

Arten er bare kjent fra Elfenbeinskysten.
Black Cat

Train Heartnet

Også kjent som Black Cat og er hovedpersonen i historien. Han starter som en hensynsløs snikmorder men lærer seg medlidenhet av Saya Minatsuki. Etter at hjertet hans endret seg (etter møtet med Saya), begynte han å jobbe som dusørjeger sammen med Sven og Eve. Han har alltid en bjelle rundt halsen for å minne ham på den han var, og som han igjen kunne bli. Han har en pistol ved navn Hades, som er laget spesielt for ham av Chronos. Hans svakheter er kvinner og barn, spesielt hvis tårer blir felt.

Sven Vollfied

Sven jobbet en gang som agent for IBI. I disse dager er han en 30 år gammel, forholdsvis blakk dusørjeger og Trains partner. Når Sven møter Eve, blir han venner med henne og behandler henne som en person i stedet for et våpen. Han har et øye som kan se et par sekunder inn i fremtida, men det suger ut all energien hans hvis han bruker det. Dette øyet ble gitt til ham da han var 23 år av hans tidligere IBI-partner og nære venn, som brukte kraften for å se Svens død – noe som førte til at han ofret seg selv for å redde Sven. Sven følger en streng gentlemankode, og ignorerer aldri en dame i trøbbel.

Eve

Et genmanipulert biovåpen, hun bruker nanoteknologi til å forandre kroppen sin. Hun ble behandlet som en labrotte mens hun vokste opp, men da Sven begynte å behandle henne som et menneske åpnet hun opp øynene for verden. Senere i historien begynner Eve å se på Sven som en far. Train kaller Eve for ”princess”. Hun husker alt hun leser. I hver episode kan man se at hun leser en bok. I begynnelsen ser man hun lese en fabel om, en mus som putter en bjelle rundt halsen på en slem katt, noe som hun hermet etter, ved å plassere en stor bjelle rundt halsen til Train.
Helene Guåker

Bakgrunn og bokutgivelser

Guåker har gått på Forfatterstudiet i Bø og har studert nordisk litteratur ved Universitetet i Agder. Hun debuterte med seks fortellinger i antologien Signaler på Cappelen Damm i 2009. Hennes første roman kom på samme forlag i 2010. I 2012 ga hun ut romanen Pølsefabrikken på Piratforlaget. Etter tre voksenbøker debuterte Helene Guåker i 2016 som ungdomsbokforfatter med romanen Juksemaker.
Singapore Airlines

Historie

Singapore Airlines historie starter i 1947 som «Malayan Airways Limited»,
og hadde sin første flyvning mellom Kuala Lumpur og Singapore, som dengang var  britisk koloni. I løpet av de neste årtier vokste selskapet sterkt. Man byttet  også navn et par ganger for å følge med i den politiske utvikling. I 1966 het selskapet «Malaysia-Singapore Airlines» da Singapore ikke lenger var en del av Malaysia. Noen år senere, i 1972, ble selskapet delt opp to, Singapore Airlines og Malaysia Airlines. Etter oppdelingen fortsatte veksten og i løpet av 1980-tallet begynte flyvningene til Europa og USA. I 2000 blev selskapet medlem av Star Alliance, og i oktober 2007 ble selskapet den første som fikk levert og satte i trafikk den nye superjumbo Airbus A380. Med leveringen av A330-300 og Airbus A380 byttes også en del gamle 777-200 og Boeing 747-400 ut med nyere fly.
Luton Town Supporters Club

Luton Town Supporters Club er en uavhengig, men offisielt anerkjent supporterklubb til Luton Town FC. Klubben ble etablert i 1988, og er medlem av den nasjonale Supporterunionen for britisk fotball (Football Supporters’ Federation, FSF).
Klubbens formål er å styrke båndene mellom fotballklubben og supportere, og samtidig fremme medlemmene og supporternes interesser. I dette ligger også informasjonsflyt til medlemmene og legge til rette for diskusjonsfora. Klubben arrangerer årlig Christmas Quiz and Presentation evening.
Supporterklubben styres av en komité, som hver år velges av medlemmene. Alle komitémedlemmer er frivillige.

Luton Town Supporters Club of Scandinavia

Luton Town Supporters Club of Scandinavia (LTSCS), er Luton Town Supporters Clubs skandinaviske avdeling. LTSCS er medlem av Supporterunionen for britisk fotball. Den skandinaviske supporterklubben ble stiftet 25. februar 1991 av nordmannen Lars-Petter Rønnestad, som siden også har vært formann.
I årene 1991 til 2001 gav supporterklubben ut til sammen 36 nummer av medlemsbladet "The Hatters Magazine". LTSCS var den første supporterklubben i Skandinavia som gav ut et medlemsblad på 100 sider, som skjedde i 1992. Siden 2001 har det ikke vært utgitt medlemsblad, og driften er nå nettbasert på egne hjemmesider.
LTSCS har regelmessig arrangert supporterturer til Luton, solgt supporterutstyr, drevet med utleie av Luton Town-videoer, stilt lag i Supportercupen og arrangerer egne konkurranser for sine medlemmer.
Medlemsrekorden fra 1994 lyder på 108 betalende medlemmer. I takt med at Luton Town har falt dramatisk nedover ligasystemet, har medlemstallet sunket. Siste årene har derfor LTSCS hatt i overkant av 40 medlemmer. Medlemskapet koster 100 kroner i året.
Overskuddet fra driften av LTSCS går til sponsing av Luton Town FC. I sesongen 2008/09 sponset Luton Town Supporters Club of Scandinavia draktene til to av Luton Town FCs spillere.

Loyal Luton Supporters Club

I 1990 brøt en gruppe ut av Luton Town Supporters Club, og etablerte den alternative supporterklubben, Loyal Luton Supporters Club.